UNIUNEA NAŢIONALĂ A BAROURILOR DIN ROMÂNIA

***Comisia Permanentă***

**DECIZIA NR. 286**

**20 ianuarie 2018**

În conformitate cu prevederile art. 13 alin. (2) și ale art. 68 alin. (1) lit. a) și alin. (3), 100 alin. (2) și (3) din Legea nr. 51/1995 pentru organizarea și exercitarea profesiei de avocat, cu modificările și completările ulterioare, (denumită în continuare Lege), precum și ale art. 32 lit. f) și i) din Regulamentul de organizare și funcționare a U.N.B.R. și de desfășurare a ședințelor Consiliului U.N.B.R.,

având în vedere prevederile Anexei XXXI din Statutul profesiei de avocat (Metodologie de atestare a calificării de avocat pentru înscrierea în tabloul unui barou din România în situațiile prevăzute în cap. VIII din Lege),

analizând cererile formulate de mai mulți avocați străini care au optat pentru susținerea examenului de verificare a cunoștințelor de drept românesc și de limbă română,

Comisia Permanentă a Uniunii Naționale a Barourilor din România,

**întrunită în ședința din 20 ianuarie 2018**,

a adoptat următoarea

**DECIZIE:**

**Art. 1. –** Examenul de verificare a cunoștințelor de drept românesc și de limbă română pentru avocații străini, înscriși în Tablourile speciale ale avocaților străini ale Barourilor, în vederea dobândirii dreptului de a acorda asistență juridică în drept românesc va avea loc în zilele de **24 și 25 mai 2018,** la sediul Uniunii Naționale a Barourilor din România, cu sediul în București, Sector 5, Splaiul Independenței nr. 5.

**Art. 2. –** **(1)** Prin examen se verifică cunoștințele teoretice și de practică a aplicării dreptului românesc prin susținerea unui examen scris și a unui examen oral la următoarele materii:

- organizarea și exercitarea profesiei de avocat;

- drept civil

- drept procesual civil

- drept penal

- drept procesual penal;

**(2)** Examenul se va desfășura conform programului indicat în Anexa nr. 1 la prezenta Decizie.

**Art. 3. –** Probele scrise se desfășoară prin rezolvarea unor subiecte **tip grilă**, care sunt cuprinse în „Chestionarul de examen”.

**Art. 4. –** Tematica și bibliografia de examen sunt cele prevăzute în REGULAMENTUL privind examenul de verificare a cunoștințelor de drept românesc și de limbă română pentru avocații străini care solicită dobândirea dreptului de a acorda asistentă juridică în drept românesc, cuprins în Anexa nr. 2 la prezenta Decizie (în continuare, Regulamentul de examen).

**Art. 5. –** Taxa de înscriere la examen este în cuantum de 1000 lei și va fi achitată în contul UNBR Cod IBAN: RO30BRDE410SV21199534100 B.R.D. - Sucursala Academiei.

**Art. 6. – (1)** Comisia de examense compune din membrii desemnați de Comisia Permanentă a UNBR dintre membrii Comisiei Permanente ce fac parte din Baroul București și din membrii ai Consiliului Baroului București.

**(2)** Comisia de examen este coordonată de Președintele Comisiei de examen.

**Art. 7. –** **(1)** Comisia Permanentă a U.N.B.R. mandatează Președintele de examen să organizeze desfășurarea operațiunilor de finalizare a procedurilor de înscriere la examen și de definitivare a listelor candidaților admiși să susțină examenul.

**(2)** Comisia de examen își va desfășura activitatea potrivit Regulamentului de examen.

**Art. 8. –** Prezenta Decizie se publică pe website-ul [www.unbr.ro](http://www.unbr.ro/).

**C O M I S I A P E R M A N E N T Ă**

**Anexa nr. 1**

**Programul de desfășurare al examenului**

| **Data:** | **Ora începerii:** | **Proba:** | **Timp alocat:** |
| --- | --- | --- | --- |
| **24 mai 2018** | **10,00** | Examen scris la disciplinele „organizarea şi exercitarea profesiei de avocat” „drept civil”, „drept procesual civil” | **3 ore** |
|  |  | Examen oral la materia „drept civil” |  |
| **25 mai 2018** | **10,00** | Examen scris la disciplinele „drept penal” şi „drept procesual penal” | **2 ore** |
|  |  | Examen oral la materia „drept penal” |  |

**Anexa nr. 2**

**REGULAMENTUL privind examenul de verificare a cunoștințelor**

**de drept românesc şi de limbă română pentru avocații străini care**

**doresc să acorde consultanță juridică în dreptul românesc**

SECŢIUNEA 1  
***Dispoziții generale***

Art. 1. - (1) Acordarea consultanței juridice în dreptul românesc de către avocații străini se realizează, în condițiile art. 13 alin. (2) din Lege, pe baza unui examen național.

(2) Examenul de verificare a cunoștințelor de drept românesc și de limbă română pentru avocații străini care doresc să acorde consultanță juridică în dreptul românesc (*în continuare „examenul”*) este organizat de Uniunea Națională a Barourilor din România (*în continuare „UNBR”*) în temeiul art.13 alin.(2) din Lege, cu respectarea caracterului unitar al examenului precum și a principiilor transparenței și egalității.

Art. 2. – La examen se pot înscrie persoanele care au obținut, în prealabil, avizul conform al Comisiei Permanente a UNBR privind atestarea calificării de avocat pentru înscrierea în barou și au optat pentru susținerea examenului.

SECŢIUNEA a 2-a  
  ***Organizarea examenului***

Art. 3. - (1) Examenul se organizează la data hotărâtă de Comisia Permanentă a UNBR, cu luarea în calcul a numărului de solicitări a avocaților străini privind organizarea acestuia.

(2) Examenul constă în susținerea unor probe scrise și orale, după cum urmează:

a). examen scris tip grilă la următoarele materii:

- organizarea și exercitarea profesiei de avocat;

- drept civil

- drept procesual civil

- drept penal

- drept procesual penal;

b). examen oral, la materiile drept civil şi drept penal.

(3) Cererile de înscriere tipizate vor fi editate de UNBR, după modelul cuprins la Anexa A.

(4) La înscrierea candidaţilor, UNBR va pune la dispoziţia acestora cererea tipizată şi, la solicitarea lor, tematica şi bibliografia stabilite pentru examen (Anexa B).

(5) Cererea pentru înscrierea la examen împreună cu dosarul de înscriere se va depune de candidat ***cu maxim 10 zile înainte*** de data examenului la sediul UNBR, însoţită de copia avizului conform eliberat de către UNBR.

Art. 4. –Comisia de examen are, în principal, următoarele atribuţii:

1. verifică îndeplinirea condiţiilor de înscriere prevăzute la art. 3;
2. controlează şi îndrumă acţiunile privind organizarea şi desfăşurarea examenului, identifică şi, după caz, pregăteşte spaţiile adecvate pentru susţinerea probelor de examen, procură necesarul de rechizite şi de pază necesare pentru păstrarea ordinii publice la locurile de examinare şi de evaluare a candidaţilor, asigură formalităţile necesare acoperirii cheltuielilor de transport, cazare şi diurnă, după caz, pentru membrii comisiilor;
3. elaborează subiectele de examen şi baremul pentru acestea;
4. asigură paza subiectelor şi a lucrărilor scrise, la sediul comisiei şi în timpul transportului acestora;
5. instruieşte cu 24 - 48 de ore înaintea datei examenului persoanele care asigură supravegherea în sălile de examen, responsabili de sală şi supraveghetori, numiţi prin hotărâre a preşedintelui comisiei de examen;
6. păstrează în condiţii de deplină siguranţă subiectele şi baremurile de evaluare şi notare;
7. coordonează multiplicarea subiectelor pentru probele scrise, în funcţie de numărul candidaţilor;
8. distribuie candidaţilor subiectele multiplicate pentru probele scrise;
9. afişează baremul de evaluare şi notare la sediul UNBR după încheierea examenului;
10. ia măsuri pentru ca în spaţiile în care se desfăşoară probele scrise de examen să nu pătrundă persoane străine neautorizate de comisie sau neprevăzute de prezentul regulament;
11. calculează mediile generale și întocmește listele finale;
12. asigură respectarea procedurii de evaluare şi notare;
13. analizează desfășurarea și rezultatele examenului şi prezintă concluziile Comisiei Permanente a UNBR;
14. asigură publicarea rezultatelor la sediul şi pe website-ul UNBR;
15. propune Comisiei Permanente a UNBR eventualele modificări în modul de organizare şi desfăşurare a examenului;
16. exercită orice alte atribuţii necesare bunei desfăşurări a examenului.

Art. 5. **–** (1) Preşedintele examenului repartizează sarcinile ce revin membrilor comisiei, în vederea bunei desfăşurări a examenului.

(2) Preşedintele Comisiei de examen coordonează şi controlează aducerea la îndeplinire a acestor sarcini. Fiecare membru al Comisiei de examen poartă întreaga răspundere pentru realizarea atribuţiilor ce i-au fost repartizate, fără a avea dreptul de a exercita alte atribuţii decât cele care i-au fost repartizate.

Art. 6. **– (1)** Membrii Comisiei de examen vor fi numiţi, de regulă, dintre persoanele care au fost înscrise în baza de date ale UNBR ca având experienţă în verificarea cunoştinţelor de specialitate ale candidaţilor precum şi experienţă privind metodele şi tehnicile de evaluare.

(2)Elaborarea subiectelor de examen se va realiza cu respectarea următoarelor reguli:

- subiectele să fie în concordanţă cu tematica şi bibliografia aprobată şi afişată;

- subiectele să asigure o cuprindere echilibrată a materiei studiate, să aibă grad de complexitate corespunzător conţinutului tematicii şi bibliografiei, pentru a fi tratate în timpul stabilit;

- să se evite repetarea subiectelor de la examenele anterioare;

- timpul necesar rezolvării subiectelor să nu depăşească timpul alocat desfăşurării probei de examen;

- să se asigure unitatea de evaluare la nivelul întregului examen;

Art. 7. **–** (1) Comisia de examen va proceda la evaluarea şi corectarea lucrărilor în condiţiile stabilite prin prezentul Regulament.

**(2)** Activitatea de corectare a lucrărilor este confidenţială. Pe perioada corectării lucrărilor, fiecare membru al Comisiei de examen este responsabil pentru securitatea lucrărilor de examen şi a actelor întocmite în legătură cu corectarea acestora.

(3) După finalizarea corectării, se va întocmi un proces – verbal care va cuprinde notele obţinute, însoţit de lucrările candidaţilor.

Art. 8. **–** Comisia de examen în plenul ei soluţionează eventualele contestaţii:

1. la baremul de corectare a lucrărilor elaborate la probele scrise;
2. împotriva rezultatelor obţinute la fiecare dintre probele scrise de examen.

*SECŢIUNEA a 3-a*  
***Desfăşurarea examenului***

Art. 9. **–** (1) Examinarea candidaţilor constă în susţinerea de probe scrise şi orale.

(2) Subiectele vor urmări verificarea cunoştinţelor teoretice şi practice ale candidaţilor.

(3) Probele scrise se desfăşoară prin rezolvarea unor subiecte tip grilă, care sunt cuprinse în „*Chestionarul de examen*”.

(4) Chestionarul de examen cuprinde 50 de întrebări, câte 10 pentru fiecare dintre disciplinele de examen.

(5) Timpul necesar pentru formularea răspunsurilor la întrebările din chestionarul de examen este cel stabilit de Comisia de elaborare a subiectelor şi nu poate depăşi 6 ore socotite din momentul în care s-a încheiat distribuirea testelor pentru toţi candidaţii.

(6) Notarea se va face separat pentru fiecare materie, cuprinsă în chestionarul de examen. Fiecare răspuns corect la întrebările tip grilă primeşte 1 punct.

(7) Evaluarea răspunsurilor la întrebările din chestionarul de examen se poate realiza şi prin procesare electronică.

Art. 10. **–** Se interzice candidaţilor să deţină asupra lor pe timpul desfăşurării probelor de examen orice surse de informare şi mijloace de comunicare, de orice fel, sub sancţiunea eliminării din examen pentru fraudă, conform dispoziţiilor art. 12 alin. (6) de mai jos.

Art. 11. **–** (1) Accesul candidaţilor în sălile de examen pentru susţinerea probelor este permis numai pe baza unui act de identitate, până la ora stabilită de comisia de examen, cel mai târziu până la momentul deschiderii plicului în care se află tezele de examen.

(2) În vederea elaborării lucrărilor scrise candidaţii folosesc numai cerneală sau pix cu pastă de culoare albastră/neagră. Dacă evaluarea lucrărilor se face electronic, în vederea rezolvării lucrărilor scrise candidaţii folosesc numai pix cu pastă de culoare neagră, distribuit la intrarea în sala de examen.

(3) Candidaţii ocupă locurile în sălile de examen la probele scrise în ordine alfabetică. Fiecare candidat primeşte o teză de examen tipizată, cu ştampila comisiei de examen, pe care îşi scrie cu majuscule numele şi prenumele şi completează citeţ celelalte date. Colţul tezei de examen va fi lipit şi ştampilat la momentul predării lucrării, numai după ce persoanele care supraveghează sala de examinare au verificat identitatea candidaţilor şi completarea corectă a tuturor datelor prevăzute şi după ce responsabilii de sală au semnat în interiorul porţiunii care urmează a fi sigilată. Tezele de examen vor fi distribuite astfel încât în raport de aşezarea în sală a candidaţilor să se excludă posibilitatea ca tezele de examen ale candidaţilor alăturaţi să fie aceleaşi.

(4) Din momentul deschiderii plicului în care se află tezele de examen niciun candidat nu mai poate intra în sală şi niciun candidat nu poate părăsi sala decât dacă predă lucrarea scrisă şi semnează de predarea acesteia. Candidaţii care nu se află în sală în momentul deschiderii plicului pierd dreptul de a mai susţine proba respectivă.

(5) Pe toată durata desfăşurării probei este interzisă părăsirea sălii de examen de către candidaţi. În cazuri excepţionale, dacă un candidat solicită părăsirea temporară a sălii, el trebuie să fie însoţit de una dintre persoanele care supraveghează, până la înapoierea în sala de examen.

(6) Niciun membru al comisiei de examen nu poate părăsi localul de examen şi nu poate comunica în exterior conţinutul subiectelor de examen până la încheierea probei scrise.

Art. 12. **–** (1) Pe parcursul desfăşurării probelor de examen membrii comisiei de examen şi supraveghetorii de săli nu pot da candidaţilor indicaţii sau informaţii referitoare la rezolvarea testului şi nu pot aduce modificări acestuia şi baremului de evaluare şi notare. Orice nelămurire legată de subiecte se soluţionează numai de Comisia de elaborare a subiectelor.

(2) În cazul în care unii candidaţi doresc să îşi transcrie lucrarea, fără să depăşească timpul stabilit, primesc alte formulare tipizate. Acest lucru este consemnat de către supraveghetori în procesul-verbal de predare-primire a lucrărilor scrise. Colile folosite iniţial se anulează pe loc de către supraveghetori, menţionându-se pe ele "Anulat", se semnează de 2 supraveghetori şi se păstrează în condiţiile stabilite pentru lucrările scrise.

(3) Fiecare candidat primeşte atâtea formulare tipizate câte îi sunt necesare.

(4) La expirarea timpului acordat candidaţii predau lucrările sub semnătură în faza în care se află, fiind interzisă depăşirea timpului stabilit potrivit art. 15 alin. (2). Ultimii 3 candidaţi rămân în sală până la predarea ultimei lucrări.

(5) Toţi candidaţii semnează, la momentul predării lucrărilor, în procesele-verbale de predare-primire a acestora.

(6) Frauda atrage eliminarea imediată din examen. Se va considera ca fiind fraudă oricare dintre următoarele:

1. înscrierea numelui candidatului pe teza de examen în afara rubricii care se sigilează şi orice alte semne distinctive care ar permite identificarea lucrării;
2. copierea de la alţi candidaţi;
3. comunicarea, prin orice mijloace, cu persoane aflate în afara sau în interiorulsălii de examinare;
4. deţinerea de tipărituri sau alte înscrisuri conţinând surse de informare privind materia de examen, indiferent dacă acestea au fost sau nu utilizate în timpul examenului;
5. deţinerea de mijloace electronice de comunicare sau de informare sau care permit comunicarea sau informarea, indiferent de natura acestora (telefoane mobile, PDA-uri, notebook-uri, ceasuri etc.) şi indiferent dacă acestea au fost sau nu utilizate în timpul examenului;
6. înlocuirea lucrării scrise redactate la examen cu o lucrare pregătită anterior intrării la examen;
7. substituirea de persoană.

(7) În cazurile prevăzute la alin. (6) de mai sus, frauda şi modul de realizare a acesteia vor fi consemnate într-un proces verbal ce se va întocmi pe loc de către responsabilul de sală desemnat de către preşedintele de examen iar lucrarea se va anula cu menţiunea "Fraudă". Procesul-verbal va fi comunicat Comisiei de examen, care va elibera candidatului o copie, la cererea acestuia.

(8) Pentru fiecare sală de examen se întocmeşte un proces-verbal, semnat de responsabilul de sală şi de supraveghetori, cuprinzând numărul candidaţilor înscrişi şi prezenţi precum şi numele responsabilului de sală şi al supraveghetorilor.

*SECŢIUNEA a 4-a*  
***Barem. Corectare. Contestaţii. Rezultate finale.***

Art. 13. **–** Baremul de evaluare şi notare se afişează la sediul UNBR după încheierea probei. În termen de 24 de ore de la afişare candidaţii pot face contestaţii la barem, care se soluţionează de către Comisia de examen, în plenul său, în cel mult 24 de ore de la expirarea termenului de contestare. Baremul stabilit în urma soluţionării contestaţiilor se publică la sediul UNBR.

Art. 14. **–** (1) Corectarea lucrărilor se face, numai după soluţionarea tuturor contestaţiilor privitoare la baremul afişat, separat, de către un membru ai Comisiei de examen, pentru fiecare dintre materiile de examinare. Corectarea şi notarea lucrărilor se face cu respectarea baremelor de notare stabilite de redactorul subiectelor, ori de Comisia de examen, în plenul său, în caz de admitere a contestaţilor privind baremul de corectare.

(2) Lucrările scrise se notează, pentru fiecare dintre materiile de examinare, cu note de la 1 la 10. Corectarea şi notarea pe baza baremului se înregistrează în borderouri de notare separate, în care fiecare lucrare va figura cu un număr de identificare, aplicat înainte de începerea operaţiunilor de corectare. Notarea fiecărei lucrări pe borderou se face de către fiecare corector. Borderoul va fi semnat de corector, pe fiecare pagină iar nota va fi evidenţiată, corespunzător, pe borderou şi consemnată, ca atare, sub semnătură, pe lucrarea scrisă corectată.

(3) Pe timpul corectării, colţul lucrării nu se desigilează. Notele acordate se înscriu în borderou sub semnătura celor care le-au acordat şi apoi pe lucrare, în rubrica specială a foii de concurs, sub semnătură, de către corectori. După ce toate lucrările scrise au fost corectate şi notate, iar notele, înscrise pe lucrări, acestea se deschid în prezenţa preşedintelui comisiei de examen, iar notele finale se înregistrează imediat în borderourile de examen.

(4) Mediile aritmetice vor fi calculate cu două zecimale.

(5) Regulile prevăzute la alineatele (2) – (4) nu se aplică în cazul în care corectarea se face în sistem electronic.

Art. 15. **–** Rezultatele examenului la probele scrise se afişează la sediul şi pe site-ul UNBR, imediat după terminarea evaluării la toate materiile, cu menţionarea datei şi orei afişării. Afişarea se constată prin proces verbal semnat de Preşedintele comisiei de examen.

Art. 16. **–** (1) Candidaţii pot contesta nota obţinută la probele scrise. Contestaţia se depune la sediul UNBR în termen de maxim 24 de ore de la afişare. Contestaţiile se pot înregistra şi prin fax.

(2) Contestaţiile se soluţionează de către Comisia de examen în plenul său. Lucrările Comisiei încep în cel mult 24 de ore de la expirarea termenului prevăzut la alin. (1).

Art. 17. **–** (1) În vederea soluţionării contestaţiilor, lucrările scrise vor fi resigilate şi renumerotate, fiind înscrise într-un borderou separat.

(2) Decizia Comisiei de examen în plenul său este irevocabilă.

(3) Nota acordată la contestaţii nu poate fi mai mică decât nota contestată.

(4) Regulile prevăzute la alineatele (1) – (3) nu se aplică în cazul în care corectarea se face în sistem electronic, când, în vederea soluţionării contestaţiilor, tezele vor fi resigilate, renumerotate şi reevaluate. Rezultatul reevaluării este irevocabil.

Art. 18. **–** (1) După susţinerea probei scrise, candidaţii vor susţine proba orală, sub formă de colocviu, la materiile „drept civil” şi „drept penal”.

(2) Notarea se va face separat pentru fiecare materie. Nota va fi de la 1 la 10.

Art. 19. **–** Nota obţinută la examen este media aritmetica a notelor obţinute la fiecare dintre probele de examen. La materiile la care se susţine şi examen oral, nota finală va fi compusă din media notelor obţinute la ambele probe (scrise şi orale).

Art. 20. **–** (1) Lista cuprinzând rezultatele finale ale examenului se publică simultan la sediul şi pe website-ul UNBR.

(2) Pentru primirea în profesia de avocat candidatul trebuie să obţină cel puţin **media 7 (şapte)**, cu condiţia ca la fiecare probă, scrisă sau orală, nota obţinută să fie **cel puţin 6 (şase)****.**

SECŢIUNEA a 5-a  
  ***Dispoziţii finale***

Art. 21. **–**  (1) Validarea examenului se va face de către Comisia Permanentă a UNBR.

**(2)** Membrii Comisiei Permanente care au făcut parte din cadrul Comisiei de examen se vor abţine de la vot.

Art. 22. **–** Termenele prevăzute de prezentul regulament se calculează potrivit dispoziţiilor [art. 181](lnk:CPV%20PRL%201000000%201993%20101) și 182 din Codul de procedură civilă.

Art. 23. **–** Pentru cazurile în care prezentul regulament stipulează că un document urmează să fie afişat la sediul UNBR, anunţul se va afişa de îndată pe panoul de afişaj sau, după caz, pe/la uşa de intrare.

Art. 24. **–** **(1)** Lucrările de examen ale candidaţilor precum şi toate celelalte documente privind desfăşurarea examenului se arhivează şi se păstrează în arhiva UNBR pe o durată de doi ani.

**(2)** În aceleaşi condiţii se păstrează şi un exemplar din dosarul de examen al candidaţilor admişi.

Art. 25. **–** Prezentul regulament se completează cu dispoziţiile privind examenul de admitere în profesia de avocat cuprinse în Legea nr. 51/1995 pentru organizarea şi exercitarea profesiei de avocat, republicată, cu modificările şi completările ulterioare şi în Statutul profesiei de avocat, cu modificările și completările ulterioare.

**ANEXA A**

*MODELUL CERERII DE ÎNSCRIERE LA EXAMEN*

*Nr. înregistrare ……….....*

*data ……………….*

**CERERE**

de înscriere pentru participarea la examenul de verificare a cunoștințelor

de drept românesc şi de limbă română pentru avocații străini care

doresc să acorde consultanță juridică în dreptul românesc

Sesiunea ……………….. / anul ……

**1.** Subsemnatul (numele, iniţiala tatălui, prenumele) ................................................ fiul/fiica lui ..……….……….. şi al …..……….…………, domiciliat în (str. nr. bl. sc. et. ap. jud. sect. localitate)…………………………………..…..........................................................., cod numeric personal......................................, legitimat prin .......……..…………… eliberat de .......……………….. telefon/fax: ………………………., e-mail: ………………............

solicit înscrierea la examenul de verificare a cunoştinţelor de drept românesc şi de limbă română pentru avocații străini care doresc să acorde consultanță juridică în dreptul românesc, sesiunea …………………………….

**2.** Menţionez că prin Avizul conform nr. ……/ anul ……, Comisia Permanentă a avizat înscrierea mea în Baroul ………………………………………..

**3.** Declar pe propria răspundere, sub sancţiunea prevăzută de lege pentru declaraţii false, că nu mă aflu în nici unul dintre cazurile de nedemnitate prevăzute la art. 14 din Legea nr. 51/1995 pentru organizarea şi exercitarea profesiei de avocat.

**4.** Anexez alăturat, într-un exemplar, avizul conform sus menţionat.

**5.** Depun prezenta cerere într-un exemplar.

Data …………..

Semnătura………………..

**ANEXA B**

**TEMATICA DE EXAMEN**

**I. ORGANIZAREA SI EXERCITAREA PROFESIEI DE AVOCAT.**

1. Principiile şi regulile fundamentale ale exercitării profesiei de avocat.

2. Primirea în profesia de avocat.

3. Incompatibilităţi, interdicţii şi nedemnităţi privind profesia de avocat.

4. Activitatea profesională a avocatului.

5. Asistenţa judiciară.

6. Raporturile avocaţilor cu clienţii.

7. Raporturile dintre avocaţi.

8. Formele de exercitare a profesiei de avocat.

9. Modalităţile de exercitare a profesiei de avocat.

10. Drepturile şi îndatoririle avocaţilor.

11. Regulile de deontologie profesională ale exercitării profesiei de avocat.

12. Tabloul anual al avocaţilor.

13. Transferul, suspendarea şi încetarea calităţii de avocat.

14. Răspunderea disciplinară a avocaţilor.

15. Pregătirea şi perfecţionarea profesională a avocaţilor.

16. Sistemul de asigurări sociale al avocaţilor.

17. Organele profesiei de avocat.

**\***

**\* \***

Pentru pregătirea examenului la disciplina „Organizarea si exercitarea profesiei de avocat” pot fi consultate cursuri universitare, manuale, tratate, monografii şi orice altă documentaţie în care se tratează tematica menţionată, precum şi textele cuprinse în următoare acte:

1. Legea nr. 51/1995 pentru organizarea şi exercitarea profesiei de avocat, republicată în Monitorul Oficial al României, partea I, nr. 98 din 7.02.2011;

2. Statutul profesiei de avocat, publicat în Monitorul Oficial al României, partea I, nr. 898 din 19 decembrie 2011;

3. Codul deontologic al avocaţilor din Uniunea Europeană, adoptat de Consiliul Barourilor din Uniunea Europeană (CCBE) în Sesiunea Plenară din 28 octombrie 1998 şi modificat în Sesiunile Plenare din 28 noiembrie 1998 şi 6 decembrie 2002, 19 mai 2006, publicat pe site-ul Uniunii Naţionale a Barourilor din România (www.unbr.ro), aplicat în România ca fiind Codul deontologic al avocatului român conform Hotărârii Congresului avocaţilor din 19–20 iunie 1999 şi Deciziei Comisiei Permanente a U.N.B.R. nr. 1486 din 27 octombrie 2007, publicată pe site-ul www.unbr.ro.

Se vor avea în vedere şi modificările aduse actelor normative prezentate mai sus, intervenite până la data de ***01.01.2018***.

**II. DREPT CIVIL.**

**A. PARTEA SAU TEORIA GENERALĂ**

1. Aplicarea legii civile în timp, spaţiu şi asupra persoanelor. Aplicarea în timp a Codului civil din 2009.
2. Raportul juridic civil. Noţiune. Caractere. Structură (subiecte, conţinut, obiect).
3. Actul juridic civil. Noţiune şi clasificări. Condiţii de validitate (capacitatea de a încheia acte juridice; consimţământul; obiectul; cauza actului juridic). Forma actului juridic. Modalităţile actului juridic civil (condiţia, termenul şi sarcina). Nulitatea actului juridic civil.
4. Prescripţia extinctivă. Noţiune. Reglementare. Efectul prescripţiei extinctive. Domeniul de aplicare a prescripţiei extinctive. Termenele legale de prescripţie. Cursul prescripţiei extinctive (începutul, suspendarea, întreruperea cursului prescripţiei şi repunerea în termenul de prescripţie).

**B. PERSOANELE**

1. Persoana fizică. Reglementare. Capacitatea civilă a persoanei fizice. Respectul datorat fiinţei umane şi drepturilor ei inerente. Identificarea persoanei fizice. Ocrotirea persoanei fizice.
2. Persoana juridică. Noţiune. Reglementare. Elemente constitutive. Capacitatea civilă a persoanei juridice. Identificarea persoanei juridice. Înfiinţarea, reorganizarea şi încetarea persoanei juridice.

**C. DREPTURILE REALE PRINCIPALE**

1. Posesia ca stare de fapt protejată juridic. Noţiune. Reglementare. Conţinut. Calităţile şi viciile posesiei. Intervertirea precarităţii în posesie. Apărarea posesiei prin acţiuni posesorii. Efectele juridice ale posesiei.
2. Dreptul de proprietate privată. Definiţie, conţinut şi caractere juridice. Regimul juridic al terenurilor şi construcţiilor proprietate privată. Exproprierea pentru cauză de utilitate publică.
3. Dreptul de proprietate publică. Definiţie. Titulari. Caractere juridice. Obiectele dreptului de proprietate publică. Exercitarea dreptului de proprietate publică (dreptul de administrare, dreptul de concesiune, dreptul real de folosinţă gratuită). Modurile de dobândire a dreptului de proprietate publică.
4. Dezmembrămintele dreptului de proprietate privată.
5. Modalităţile juridice ale dreptului de proprietate. Proprietatea comună (pe cote-părţi şi în devălmăşie).
6. Modurile de dobândire a drepturilor reale principale. Accesiunea. Uzucapiunea. Posesia de bună-credinţă asupra bunurilor mobile.
7. Apărarea drepturilor reale principale. Acţiunea în revendicare. Acţiunea în grăniţuire. Acţiunea confesorie.
8. Publicitatea imobiliară. Cărţile funciare.

**D. TEORIA GENERALĂ A OBLIGAŢIILOR**

1. Obligaţia civilă. Noţiune. Reglementare. Structură. Clasificări. Izvoarele obligaţiilor conform noului Cod civil.
2. Contractul – izvor de obligaţii. Noţiune. Reglementare. Încheierea contractului. Negocierile precontractuale. Oferta şi acceptarea. Efectele contractului între părţi şi faţă de terţi. (Forţa obligatorie a contractului. Relativitatea efectelor obligaționale ale contractului. Opozabilitatea contractului faţă de terţi.) Consecinţele neexecutării contractului (remediile neexecutării contractului): termenul suplimentar de executare, excepţia de neexecutare, rezoluțiunea şi rezilierea contractului, riscurile contractului. Cesiunea contractului.
3. Faptele juridice licite – izvoare de obligaţii. Gestiunea de afaceri. Plata nedatorată. Îmbogăţirea fără justă cauză.
4. Faptele ilicite şi celelalte fapte juridice extracontractuale cauzatoare de prejudiciu – izvoare de obligaţii civile (Răspunderea civilă delictuală). Noţiune. Reglementare. Funcţii. Răspunderea civilă şi răspunderea penală. Felurile răspunderii civile delictuale. Răspunderea pentru fapta proprie. Răspunderea pentru prejudiciile cauzate prin fapta altei persoane. Răspunderea pentru prejudiciile cauzate de lucruri în general, de animalele ce avem sub pază şi de ruina edificiului. Efectele răspunderii civile delictuale (raportul obligațional delictual; principiile care guvernează repararea prejudiciului; repararea prejudiciului prin echivalent bănesc; repararea prejudiciilor corporale cauzate victimei imediate, precum şi a prejudiciilor cauzate prin ricoşeu altor persoane).
5. Efectele obligaţiilor. Executarea voluntară în natură a obligaţiilor (plata). Executarea silită în natură a obligaţiilor. Executarea indirectă sau prin echivalent bănesc a obligaţiilor (daunele-interese).
6. Drepturile creditorului întemeiate pe gajul său general. Acţiunea oblică. Acţiunea pauliană. Acţiunile directe.
7. Modalităţile obligaţiilor privitoare la subiectele şi obiectul lor.
8. Dinamica obligaţiilor. Cesiunea de creanţă. Preluarea datoriei sau cesiunea de datorie. Novaţia.
9. Stingerea obligaţiilor prin compensaţie şi prin remitere de datorie.
10. Garanţiile obligaţiilor. Fideiusiunea. Ipoteca. Gajul. Dreptul de retenţie.

**E. CONTRACTE SPECIALE**

1. Contractul de vânzare.
2. Contractul de donaţie.
3. Contractul de locaţiune.
4. Contractul de mandat.
5. Contractul de împrumut.
6. Contractul de asigurare.
7. Contractul de rentă viageră.
8. Contractul de întreţinere.
9. Contractul de tranzacţie.

**F. SUCCESIUNI**

1. Regulile generale ale moştenirii prevăzute în noul Cod civil. Caracterele juridice ale transmiterii moştenirii. Deschiderea moştenirii. Condiţiile generale ale dreptului de a moşteni. Nedemnitatea succesorală.
2. Moştenirea legală. Moştenitorii legali şi principiile devoluţiunii legale a moştenirii. Reprezentarea succesorală. Regulile speciale aplicabile diferitelor categorii de moştenitori legali. Drepturile succesorale ale soţului supravieţuitor.
3. Moştenirea testamentară. Reglementare. Testamentul (noţiune, caractere, condiţii de validitate, forme, revocarea voluntară a testamentului). Legatul (clasificare, efectele legatului, ineficacitatea legatului). Dezmoştenirea. Execuţiunea testamentară. Rezerva succesorală, cotitatea disponibilă şi reducţiunea liberalităţilor excesive. Raportul donaţiilor şi plata datoriilor moştenirii.
4. Transmisiunea moştenirii. Dreptul de opţiune succesorală. Acceptarea moştenirii. Renunţarea la moştenire. Sezina. Certificatul de moştenitor. Petiţia de ereditate.
5. Indiviziunea succesorală. Partajul succesoral. Partajul de ascendent.

\*  
\* \*

Pentru pregătirea examenului pot fi cercetate orice izvoare bibliografice (cursuri universitare, tratate, monografii, comentarii, studii, articole, note etc.) în care sunt avute în vedere reglementările în materie ale noului Cod civil şi legislaţiei conexe.

Lucrările de specialitate sau orice altă documentaţie, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de ***01.01.2018***.

**III. DREPT PROCESUAL CIVIL**

1. Principii fundamentale ale procesului civil.

2. Competenţa. Competenţa materială. Determinarea competenţei după valoarea obiectului. Competenţa teritorială. Delegarea instanţei. Strămutarea. Excepţia de necompetență. Conflictele de competenţă. Conexitatea şi litispendenţa. Dispoziţiile speciale privind competenţa.

3. Capacitatea procesuală, calitatea procesuală, formularea unei pretenţii şi interesul - condiţii de exercitare a acţiunii civile.

4. Clasificarea acţiunilor civile.

5. Participanţii la procesul civil. Compunerea şi constituirea instanţei. Incompatibilitatea. Coparticiparea procesuală. Intervenţia voluntară şi forţată a terţilor în procesul civil. Reprezentarea judiciară (convenţională) a persoanelor fizice în procesul civil.

6. Forma cererilor. Citarea şi comunicarea actelor de procedură. Nulitatea actelor de procedură.

7. Termenele procedurale. Noţiune. Clasificare. Mod de calcul. Durata termenelor procedurale. Decăderea. Repunerea în termen.

8. Cererea de chemare în judecată. Cuprins. Timbrare. Regularizarea cererii. Introducerea cererii şi constituirea dosarului. Efectele cererii de chemare în judecată. Modificarea cererii.

9. Întâmpinarea şi cererea reconvenţională.

10. Măsurile asigurătorii. Sechestrul asigurător. Poprirea asiguratorie. Sechestrul judiciar.

11. Şedinţa de judecată. Încheierile. Excepţiile procesuale (fără excepţia de neconstituţionalitate). Probele (subiectul, obiectul şi sarcina probei. Reguli comune privind admisibilitatea şi administrarea probelor. Administrarea probelor de către avocaţi. Asigurarea probelor. Proba prin înscrisuri. Proba prin declaraţiile martorilor. Mărturisirea. Expertiza. Prezumţiile). Suspendarea judecăţii. Perimarea. Actele procesuale de dispoziţie ale părţilor (renunţarea, achiesarea, tranzacţia).

12. Hotărârea judecătorească. Deliberarea şi pronunţarea. Clasificarea hotărârilor. Termenul de graţie. Cheltuielile de judecată. Efectele hotărârii. Executarea vremelnică. Îndreptarea, lămurirea şi completarea hotărârii.

13. Căile extraordinare de atac de retractare. Contestaţia în anulare. Revizuirea.

14. Proceduri speciale. Procedura necontencioasă judiciară. Ordonanţa preşedinţială. Oferta de plată (oferta reală). Procedura împărţelii judiciare (partajul judiciar). Divorţul potrivit Noului Cod civil (art. 373-382) şi Noului Cod de procedură civilă (art. 914-934). Procedura ordonanţei de plată. Procedura cu privire la cererile de valoarea redusă.

15. Executarea silită potrivit Noului Cod de procedură civilă. Scopul şi obiectul executării silite (art. 622-631). Titlul executoriu (art. 632-642). Instanţa de executare (art. 650). Competenţa executorului judecătoresc (art. 651, art. 653 şi art. 654). Cererea de executare silită şi încuviinţarea executării silite (art. 663-665). Contestaţia la executare (art. 711-719).

\*

\* \*

Tematica are în vedere noul Cod de procedură civilă.

În vederea pregătirii la examen, pentru materia *Drept procesual civil* pot fi consultate cursuri universitare, manuale, tratate, monografii şi orice altă documentaţie în care se tratează tematica menţionată la fiecare materie.

Lucrările de specialitate sau orice altă documentaţie, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de ***01.01.2018***.

**IV. DREPT PENAL**

**A. PARTEA GENERALĂ**

I. Legea penală şi limitele ei de aplicare

1. Principii generale

2. Aplicarea legii penale în timp

3. Aplicarea legii penale în spaţiu

II. Infracţiunea

1. Dispoziţii generale

2. Cauzele justificative

3. Cauzele de neimputabilitate

4. Tentativa

5. Unitatea şi pluralitatea de infracţiuni

6. Autorul şi participanţii

III. Pedepsele

1. Categoriile pedepselor

2. Pedepsele principale

3. Pedeapsa accesorie şi pedepsele complementare

4. Calculul duratei pedepselor

5. Individualizarea pedepselor

a) dispoziţii generale

b) circumstanţele atenuante şi circumstanţele agravante

c) suspendarea executării pedepsei sub supraveghere

d) liberarea condiţionată

IV. Măsurile de siguranţă

1. Dispoziţii generale (art. 107,108)

2. Confiscarea specială (art. 112)

V. Minoritatea

VI. Răspunderea penală a persoanei juridice – dispoziţii generale (art. 135 – 137), nu şi celelalte dispoziţii din titlul VI)

VII. Cauzele care înlătură răspunderea penală

VIII. Cauzele care înlătură sau modifică executarea pedepsei

IX. Cauzele care înlătură consecinţele condamnării

X. Înţelesul unor termeni sau expresii în legea penală

**B. PARTEA SPECIALĂ**

I. Infracţiuni contra persoanei

1. Infracţiuni contra vieţii : art. 188, 189, 191, 192

2. Infracţiuni contra integrităţii corporale sau sănătăţii: art. 193, 194, 195, 196.

3. Infracţiuni săvârşite asupra unui membru de familie: art. 199, 200.

4. Infracţiuni contra libertăţii persoanei: art. 205, 206, 207.

5. Infracţiuni contra libertăţii şi integrităţii sexuale: art. 218, art. 220.

6. Infracţiuni ce aduc atingere domiciliului şi vieţii private: art. 224, 225.

II. Infracţiuni contra patrimoniului

1. Furtul: art. 228 – 232.

2. Tâlhăria şi pirateria: art. 233, 234, 236 şi 237.

3. Infracţiuni contra patrimoniului prin nesocotirea încrederii: art. 238, 242, 243, 244 şi 248.

4. Distrugerea şi tulburarea de posesie: art. 253, 254, 255, 256.

III. Infracţiuni privind autoritatea şi frontiera de stat

1. Infracţiuni contra autorităţii: art. 257

IV. Infracţiuni contra înfăptuirii justiţiei

Art. 266 – 270, art. 273, art. 279 – 281, art. 284 – 287.

V. Infracţiuni de corupţie şi de serviciu

1. Infracţiuni de corupţie: art. 289, 290, 291, 292.

2. Infracţiuni de serviciu: art. 295, 296, 297, 298 şi art. 308, 309.

VI. Infracţiuni de fals

Falsuri în înscrisuri: art. 320, 321, 322, 323 şi 326, 327.

VII. Infracţiuni care aduc atingere unor relaţii privind convieţuirea socială

Infracţiuni contra familiei: art. 377, 378, 379.

**V. DREPT PROCESUAL PENAL**

**A. PARTEA GENERALĂ**

I. Principiile şi limitele aplicării legii procesuale penale (art. 1 – 13)

II. Acţiunea penală şi acţiunea civilă în procesul penal (art. 14 – 28)

III. Participanţii în procesul penal (art. 29 – 96)

IV. Probele, mijloacele de probă şi procedeele probatorii

1. Reguli generale (art. 97 – 103)

2. Audierea persoanelor (art. 104 – 124 şi art. 131) - fără dispoziţiile din secţiunea privind protecţia martorilor

3. Percheziţia domiciliară (art. 157 – 164)

4. Expertiza şi constatarea (numai art. 172-1811)

5. Cercetarea locului faptei şi reconstituirea (art. 192 – 195)

V. Măsurile preventive şi alte măsuri procesuale

1. Măsurile preventive (art. 202 – 244)

2. Măsurile asigurătorii, restituirea lucrurilor şi restabilirea situaţiei anterioare săvârşirii infracţiunii (art. 249 – 252 şi 253 – 256) - fără dispoziţiile art. 2521 – 2524

VI. Acte procesuale şi procedurale comune

1. Citarea, comunicarea actelor procedurale şi mandatul de aducere (art. 257 – 267)

2. Termenele (art. 268 – 271)

3. Nulităţile (art. 280 – 282)

**B. PARTEA SPECIALĂ**

I. Urmărirea penală (art. 285 – 341)

II. Camera preliminară (art. 342 – 348)

III. Judecata

1. Dispoziţii generale (art. 349 – 370)

2. Judecata în primă instanţă (art. 371 – 407)

3. Apelul (art. 408 – 425)

4. Contestaţia (art. 4251)

5. Contestaţia în anulare (art. 426 – 432)

IV. Proceduri speciale

1. Acordul de recunoaştere a vinovăţiei (art. 478 – 488)

2. Procedura în cauzele cu infractori minori (art. 504 – 520)

3. Procedura reabilitării (art. 527 – 537)

V. Executarea hotărârilor penale

Dispoziţii generale: art. 550-554 (fără celelalte dispoziţii din Titlul V).

\*

\* \*

În vederea pregătirii la examen, pentru materiile drept penal, drept procesual penal, pot fi consultate cursuri universitare, manuale, tratate, monografii şi orice altă documentaţie în care se tratează tematica menţionată la fiecare materie.

Lucrările de specialitate sau orice altă documentaţie, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de ***01.01.2018***.